recursal/SuperWikiNEXT-32B huggingface dataset:
**ช้างศรีลังกา** (อังกฤษ: Sri Lankan elephant; สิงหล: ශ්‍රි ලංකා‍ අලියා; ชื่อวิทยาศาสตร์: *Elephas maximus maximus*) เป็นช้างเอเชียชนิดย่อยชนิดหนึ่ง มีถิ่นกระจายพันธุ์เฉพาะบนเกาะซีลอน หรือประเทศศรีลังกาในปัจจุบันเท่านั้น

ช้างศรีลังกา ได้ถูกอนุกรมวิธานแยกออกจากช้างเอเชียชนิดอื่น ๆ โดยคาโรลัส ลินเนียส นักวิทยาศาสตร์ชาวสวีเดนเมื่อปี ค.ศ. 1758 โดยถือว่าเป็นชนิดต้นแบบของช้างเอเชียด้วย

ช้างศรีลังกา มีลักษณะรูปร่างที่ใหญ่โตกว่าช้างเอเชียชนิดอื่น ๆ มีผิวหนังสีคล้ำหรือสีดำ ขนาดใบหูใหญ่และมีสีกระจายมากบริเวณใบหู ใบหน้า งวงและลำตัว ตัวผู้หรือช้างพลายส่วนใหญ่จะเป็น ช้างสีดอ คือ ไม่มีงา มีแต่ขนายซึ่งเป็นงาขนาดเล็กโตประมาณเท่าข้อมือ (เส้นรอบวงประมาณ 15-20 เซนติเมตร) ยาวไม่พ้นปากหรืออาจยาวพ้นปากเพียงเล็กน้อย มีน้อยตัวที่มีงา ส่วนตัวเมียหรือช้างพังมีลักษณะเหมือนกับช้างเอเชียชนิดอื่น ๆ คือไม่มีงา มีแต่ขนายเท่านั้น

ช้างศรีลังกา มีความผูกพันกับมนุษย์เป็นอย่างมาก โดยชาวศรีลังกาเชื่อว่า ด้วยความที่เป็นสัตว์ใหญ่และมีผิวสีคล้ำ จึงเป็นสัญลักษณ์ของเมฆฝน ช้างศรีลังกาจึงใช้ในงานแห่เพื่อขอฝน โดยเฉพาะอย่างยิ่งในงานเทศกาลเอสสะลา เพราเฮรา (ඇසළ පෙරහර) หรืองานฉลองพระเขี้ยวแก้วของสมเด็จพระสัมมาสัมพุทธเจ้า ซึ่งเป็นเทศกาลแห่ไปตามท้องถนนที่ยิ่งใหญ่ของศรีลังกา ช้างศรีลังกาถือเป็นหลักของเทศกาลนี้ ช้างที่ถูกเลือกให้เป็นพาหนะและร่วมไปในขบวนเทศกาลนี้ จะเป็นช้างที่ถูกเลือกคัดสรรเป็นอย่างยิ่ง หากเป็นช้างพลายต้องเป็นช้างที่ไม่อยู่ในอาการตกมัน มี

ช้างศรีลังกาในเทศกาลเอสสะลา เพราเฮรา
อากัปกิริยาที่สงบเรียบร้อย เชื่อฟังคำสั่งของมนุษย์ ช้างตัวที่ถูกคัดเลือกจะได้รับการตรวจสภาพร่างกายและบำรุงให้มีความพร้อมจากสัตวแพทย์ และถูกพาไปกินอาหารที่หลังภูเขาอันเป็นแหล่งที่มีอาาหรช้างอุดมสมบูรณ์ ต่อจากนั้นจะถูกตกแต่งร่างกายด้วยสีสันต่าง ๆ รวมถึงผ้าหลากสี และหลอดไฟประดับตามส่วนต่าง ๆ เพื่อให้เกิดความประทับใจแก่ผู้พบเห็น โดยเฉพาะช้างตัวที่ต้องเป็นพาหนะในการอัญเชิญพระเขี้ยวแก้ว ซึ่งถือเป็นช้างประธาน โดยมีคติว่า แสงไฟและแสงสว่างจะเป็นสิ่งช่วยป้องกันพระเขี้ยวแก้วจากสิ่งชั่วร้ายที่มาคุกคามต่าง ๆ นานา

อ้างอิง
-------

1. ↑  Choudhury, A. Lahiri Choudhury, D.K. Desai, A. Duckworth, J.W. Easa, P.S. Johnsingh, A.J.T. Fernando, P. Hedges, S. Gunawardena, M. Kurt, F. Karanth, U. Lister, A. Menon, V. Riddle, H. Rübel, A. Wikramanayake, E. (2008). "Elephas maximus". *IUCN Red List of Threatened Species. Version 2010.4*.`{{cite web}}`: CS1 maint: multiple names: authors list (ลิงก์)
2. ↑  Linnaei, C. (1760) *Elephas maximus* In: *Caroli Linnæi Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis*. Tomus I. Halae Magdeburgicae. Page 33
3. ↑  "ประเภทและสายพันธุ์". pirun.ku.ac.th/. 17 April 2014. คลังข้อมูลเก่าเก็บจากแหล่งเดิมเมื่อ 2012-10-07. สืบค้นเมื่อ 17 April 2014.
4. ↑  "เรื่องเล่าจากเทศกาล : เอสสะลา เพราเฮรา ตอนที่ 2". ไทยพีบีเอส. 16 April 2014. คลังข้อมูลเก่าเก็บจากแหล่งเดิมเมื่อ 2015-09-19. สืบค้นเมื่อ 17 April 2014.

แหล่งข้อมูลอื่น
---------------

 ข้อมูลที่เกี่ยวข้องกับ Elephas maximus maximus ที่วิกิสปีชีส์


คอมมอนส์ มีภาพและสื่อเกี่ยวกับ:  
***Elephas maximus maximus***
สำหรับช้างศึกในความหมายของกีฬาฟุตบอล ดูที่ ฟุตบอลทีมชาติไทย
โขลงช้างศึกที่เปศวาร์
**ช้างศึก** (อังกฤษ: war elephant) คือ ช้างที่มนุษย์ฝึกปรือและควบคุมเพื่อการต่อสู้ ช้างศึกใช้เป็นหลักในการบุกข้าศึก ทำลายสิ่งกีดขวางของข้าศึก หรือสร้างความหวาดกลัวให้แก่ข้าศึก หน่วยทหารที่ขี่ช้างในการรบเรียกว่า **หน่วยทหารช้าง** (elephantry)

มีการใช้งานช้างศึกเป็นครั้งแรกในอินเดีย แล้วแพร่หลายไปทั่วเอเชียตะวันออกเฉียงใต้ ก่อนจะไปสู่แถบตะวันตกในเมดิเตอร์เรเนียน อะเล็กซานเดอร์มหาราช (Alexander the Great) ผู้นำแมซิดอน (Macedon) เคยปะทะกับช้างศึกเปอร์เซียในคราวพิชิตจักรวรรดิอะคีเมนิด (Achaemenid Empire) และต้องเผชิญช้างศึกอีกครั้งในคราวรบกับอินเดียช่วง 327–325 ก่อนคริสตกาล ช้างศึกยังมีการใช้งานครั้งสำคัญในโลกตะวันตกอีก คือ ในสงครามของพิรัสแห่งอีไพรัส (Pyrrhus of Epirus) กษัตริย์กรีก ช่วง 280–275 ก่อนคริสตกาล และในสงครามพิวนิกครั้งที่สองของแฮนนิบัล (Hannibal) แม่ทัพคาร์ทิจโบราณ (Ancient Carthage) ช่วง 218–201 ก่อนคริสตกาล อนึ่ง กองทัพสมัยเฮลเลนิสต์ (Hellenistic armies) แห่งราชอาณาจักรทอเลมี (Ptolemaic Kingdom) กับจักรวรรดิซิลูซิด (Seleucid Empire) ยังรบกันโดยใช้ช้างศึกในบางครั้ง นอกจากนี้ ช้างศึกยังใช้ในรัฐโบราณทางเอเชียตะวันออก โดยเฉพาะในจามปาของเวียดนาม และในเว่ย์ตะวันตกและฮั่นใต้ของจีนโบราณ

ช้างศึกมีบทบาทสำคัญในการรบบางคราวแห่งยุคโบราณ แต่ครั้นถึงมัชฌิมยุค (Middle Ages) ก็เริ่มมีการใช้งานน้อยลง จนเมื่อต้นสมัยปัจจุบัน อาวุธปืนแพร่หลายมากขึ้น ช้างศึกจึงมีบทบาทจำกัดอยู่ในทางวิศวกรรมและใช้แรงงานที่ไม่เกี่ยวกับการรบ หรือใช้ในทางพิธีการ กระนั้น ช้างศึกยังใช้ในการรบต่อไปในบางส่วนของโลก เช่น ไทยและเวียดนาม แม้เข้าสู่คริสต์ศตวรรษที่ 19 แล้ว

อ้างอิง
-------

1. ↑  Whitney, William Dwight; Smith, Benjamin Eli (1911). "elephantry". *The Century Dictionary and Cyclopedia: The Century dictionary*. Century Company. p. 2257. Also: elephantry (*Wiktionary*)
สุมาลีที่ร้านนานมีบุ๊คส์
**สุมาลี บำรุงสุข** เป็นนักเขียนและนักแปลหนังสือสำหรับเด็กชาวไทย มีผลงานแปลเช่น *แฮร์รี่ พอตเตอร์* *นิทานของบีเดิลยอดกวี* และผลงานเขียนเช่น *เรื่องของม่าเหมี่ยว...* และ *ใครดีที่สุด*

สุมาลีเกิดที่กรุงเทพมหานคร เมื่อ พ.ศ. 2498 เธอเริ่มเส้นทางนักเขียนอาชีพตั้งแต่อายุ 15 ปี ด้วยการเขียนเรื่องสำหรับเด็กส่งให้นิตยสาร *สตรีสารภาคพิเศษ*
จากนั้นเมื่อจบจากคณะอักษรศาสตร์ จุฬาลงกรณ์มหาวิทยาลัย ก็ได้ทำงานในกองบรรณาธิการวารสารสำหรับเด็กชื่อ *สวิตา* อยู่พักหนึ่ง ก่อนเปลี่ยนไปทำงานสายวิชาการ แต่ในระหว่างนั้นก็ยังเขียนและแปลหนังสือสำหรับเด็กอยู่อย่างสม่ำเสมอ ปัจจุบันประกอบอาชีพนักเขียนอิสระเต็มตัว และอาศัยอยู่ที่เมืองแมนเชสเตอร์ สหราชอาณาจักร สุมาลีเป็นพี่น้องกับ สุรชาติ บำรุงสุข อาจารย์ประจำคณะรัฐศาสตร์ จุฬาลงกรณ์มหาวิทยาลัย และ สุกัญญา บำรุงสุข อาจารย์ประจำภาควิชาประวัติศาสตร์ คณะศิลปศาสตร์ มหาวิทยาลัยธรรมศาสตร์

ผลงาน
-----

ผลงานเขียน

1. เรื่องของม่าเหมี่ยว...
2. ม่าเหมียวและเพื่อน
3. นิทานเจ้าหญิง
4. เรื่องเล่าก่อนเข้านอน
5. ปริศนาหน้าร้อน
6. ม๊อก แมวมหัศจรรย์
7. ใครดีที่สุด
8. ลวงรัก
9. อยู่วังสระปทุม

ผลงานแปล

1. แปลหนังสือชุดแฮร์รี่ พอตเตอร์ ภาค *แฮร์รี่ พอตเตอร์กับศิลาอาถรรพ์*, *แฮร์รี่ พอตเตอร์กับห้องแห่งความลับ*, *แฮร์รี่ พอตเตอร์กับภาคีนกฟีนิกซ์*, *แฮร์รี่ พอตเตอร์กับเจ้าชายเลือดผสม* และ *แฮร์รี่ พอตเตอร์กับเครื่องรางยมทูต*
2. แปลหนังสือเรื่อง *นิทานของบีเดิลยอดกวี*
3. แปลหนังสือเรื่อง *ผจญภัยในแดนเงือก*

อ้างอิง
-------

1. ↑  สุมาลี บำรุงสุข. นานมีบุ๊คส์.
2. ↑  ศ.ดร.สุรชาติ บำรุงสุข
**ปลาเฉลียบ**, **ปลาเฉลียบป้อม** หรือ **ปลาเสลียบ** (อังกฤษ: barred queenfish; ชื่อวิทยาศาสตร์: *Scomberoides tala*) เป็นปลาทะเลชนิดหนึ่งใน *Scomberoides* วงศ์ปลาหางแข็ง (Carangidae)

ถิ่นที่อยู่
-----------

ปลาเฉลียบอาศัยอยู่ในมหาสมุทรอินเดียและมหาสมุทรแปซิฟิกด้านตะวันตก ตั้งแต่แอฟริกาตะวันออกไปจนถึงฟิลิปปินส์ และจากจีนลงไปถึงออสเตรเลีย

ลักษณะ
------

ปลาเฉลียบมีลำตัวแบนข้างและกว้างใกล้เคียงกับปลาสละ และกว้างกว่าปลาขานกยางและปลาสีเสียดซึ่งอยู่ในสกุลเดียวกัน ลำตัวด้านบนสีเงินเทา ด้านข้างสีเงิน มีแถบดำสั้น ๆ 4-8 แถบ เรียงในแนวตั้งตามเส้นข้างตัว (แถบส่วนใหญ่อยู่ติดเส้นข้างตัว) ปากกว้าง ท้ายขากรรไกรบนยาวเลยแนวขอบหลังของตาเล็กน้อย เกล็ดเล็กยาวคล้ายเสี้ยนฝังแน่นในหนัง แต่บนเส้นข้างตัวไม่มีเกล็ดที่เป็นสันแข็ง ครีบหลังตอนแรกมีก้านครีบแข็ง 6-7 ก้าน เรียงห่างกัน มีกระดูกเป็นหนาม 2 อัน อยู่หน้าครีบก้นและพับซ่อนในร่องเนื้อได้ ขนาดยาวได้ถึง 60 เซนติเมตร

ดูเพิ่ม
-------

* ปลาขานกยาง
* ปลาสละ
* ปลาสีเสียด

อ้างอิง
-------

1. ↑  จาก fishbase.us (อังกฤษ)
2. 1 2  ราชบัณฑิตยสถาน. *พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔.* กรุงเทพฯ : ราชบัณฑิตยสถาน, 2556, หน้า 351.
**ปลาเทวดาจมูกยาว** หรือ **ปลาเทวดาหน้ายาว** (อังกฤษ: Longnose angelfish, Leopold's angelfish; ชื่อวิทยาศาสตร์:  *Pterophyllum leopoldi*) ปลาน้ำจืดจำพวกปลาเทวดาชนิดหนึ่ง อยู่ในวงศ์ปลาหมอสี (Cichlidae)

ปลาเทวดาจมูกยาว มีลักษณะแตกต่างไปจากปลาเทวดาชนิดอื่น ๆ คือ มีส่วนลาดของหน้าผากยื่นยาวมากกว่าปลาเทวดาทั่วไปโดยเฉลี่ย นอกจากนี้ยังมีจุดใหญ่สีเข้มบนเส้นที่สี่ที่คาดลำตัวโดยบางตัวก็จะอยู่บริเวณติดกับครีบบน และลายเส้นเล็กที่อยู่ระหว่างเส้นใหญ่คาดตา และเส้นใหญ่คาดอกนั้น จะเป็นเส้นเล็กจาง ๆ 2 เส้น แทนที่จะเป็นเส้นจางเส้นเดียวเหมือนปลาเทวดาชนิดอื่น ตามลำตัวมีเหลือบเลื่อมสีฟ้าเปล่งประกายทั่วทั้งตัว พื้นลำตัวมีจุดประสีส้มกระจายไปทั่วทั้งบริเวณช่วงเอวไปถึงหาง และส่วนหน้าคือจากหัวจนถึงหน้าอกจะเป็นสีเขียวเหลือบน้ำเงิน บริเวณเส้นย่อยระหว่างเส้นคาดอก และเส้นคาดเอว จะมีจุดเล็ก ๆ หงิกงอ บริเวณแถบครีบบนต่อลำตัว ครีบต่าง ๆ ทั้งครีบบน และครีบล่างสั้นกว่าปลาเทวดาชนิดอื่น ทำให้แลดูตัวสั้นม่อต้อ บอบบางกว่าปลาเทวดาชนิดอื่น

มีความยาวเต็มที่ประมาณ 10 เซนติเมตร (4 นิ้ว) พบกระจา่ยพันธุ์ในลุ่มแม่น้ำอเมซอนและสาขา ในทวีปอเมริกาใต้ มักอาศัยอยู่ในแหล่งน้ำที่สภาพน้ำมีความเป็นกรดเป็นด่าง (pH) ประมาณ 5-5.5 

เป็นปลาเทวดาที่ไม่ค่อยได้ัรับความนิยมเลี้ยงเป็นปลาสวยงามอย่างกว้างขวางเหมือนปลาเทวดาชนิดอื่น จึงมีราคาขายที่แพงกว่าปลาเทวดาทั่วไป

อ้างอิง
-------

1. ↑  Leopold Angelfish

แหล่งข้อมูลอื่น
---------------

* รูปและข้อมูลเพิ่มเติม

 ข้อมูลที่เกี่ยวข้องกับ Pterophyllum leopoldi ที่วิกิสปีชีส์
**ปลาเซลฟินยักษ์** (อังกฤษ: Giant sailfin, Mexican sailfin molly, Yucatan molly; ชื่อวิทยาศาสตร์:  *Poecilia velifera*) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)

มีรูปร่างลักษณะเหมือนกับปลาในวงศ์นี้ทั่วไป กล่าวคือ เป็นปลาผิวน้ำ อยู่รวมกันเป็นฝูง ตัวผู้มีขนาดลำตัวเล็ก แต่มีครีบรวมทั้งสีสันต่าง ๆ สดสวยกว่าตัวเมีย กินอาหารขนาดเล็ก เช่น ลูกน้ำ, ไรแดง, แมลงน้ำขนาดเล็ก รวมถึงพืชน้ำอย่างตะไคร่น้ำหรือสาหร่ายด้วย 

ปลาเซลฟินยักษ์ มีลักษณะเหมือนกับปลาเซลฟิน (*P. latipinna*) ซึ่งอยู่ในสกุลเดียวกันมาก คือมีครีบหลังสูงใหญ่เหมือนใบเรือเหมือนกัน แต่ปลาเซลฟินยักษ์มีขนาดลำตัวที่ใหญ่กว่า โดยสามารถยาวได้ถึง 12-20 เซนติเมตร รวมถึงมีครีบหลังที่ใหญ่กว่า และมีก้า่นครีบอ่อน 16-19 ก้าน ขณะที่ปลาเซลฟินมีก้านครีบอ่อนน้อยกว่า คือ 13-14 ก้าน

พบกระจายพันธุ์ในแหล่งน้ำทั่วไปทั้งน้ำจืด, น้ำกร่อย และตามชายฝั่งของเม็กซิโก และคาบสมุทรยูคาทาน เป็นปลาในวงศ์นี้อีกชนิดหนึ่งที่นิยมเลี้ยงกันเป็นปลาสวยงาม

อ้างอิง
-------

1. 1 2  จาก itis.gov (อังกฤษ)
2. ↑  วันเพ็ญ มีนกาญจน์, กาญจนา จิรพันธ์พิพัฒน์ และ พิสิฐ ภูมิคง. 2545. *ปลาออกลูกเป็นตัว*. สถาบัน วิจัยสัตว์น้ำสวยงามและสถานแสดงพันธุ์สัตว์น้ำ, กรมประมง. หน้า 141-144.

แหล่งข้อมูลอื่น
---------------

* รูปและข้อมูลจาก fishbase.us (อังกฤษ)
**ปลาเก๋าดอกหมากยักษ์** (อังกฤษ: Potato Cod, Potato grouper, Potato bass, ชื่อวิทยาศาสตร์: *Epinephelus tukula*) เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae)

มีลักษณะเหมือนกับปลากะรังชนิดอื่น ๆ แต่มีพื้นลำตัวสีขาวหรือสีเหลืองอ่อน และมีลายจุดสีน้ำตาลหรือสีดำอยู่ตามลำตัวและครีบ

อาศัยตามแนวปะการังหรือกองหินใต้น้ำ นับเป็นปลาในแนวปะการังที่มีความใหญ่มากชนิดหนึ่ง เช่นเดียวกับปลาหมอทะเล (*E. lanceolatus*) เพราะเมื่อโตเต็มที่อาจมีความยาวได้ถึง 2 เมตร น้ำหนักกว่า 110 กิโลกรัม

พบกระจายพันธุ์กว้างขวางตั้งแต่มาดากัสการ์, มอริเตเนีย, อ่าวเปอร์เซีย, ทะเลแดง, อินโด-แปซิฟิก, มัลดีฟส์, ทะเลจีนใต้, ทะเลฟิลิปปิน, ทะเลญี่ปุ่น และออสเตรเลีย สำหรับในน่านน้ำไทยจะพบได้ในทะเลอันดามันแถบหมู่เกาะสิมิลัน นับว่าเป็นปลาที่หายากกว่าปลาหมอทะเล

จัดเป็นปลาที่มีขนาดลำตัวที่ใหญ่ชนิดหนึ่ง จึงเป็นที่นิยมของผู้ที่นิยมการดำน้ำ และมีเลี้ยงไว้ตามพิพิธภัณฑ์สัตว์น้ำต่าง ๆ

อ้างอิง
-------

1. ↑  จาก IUCN (อังกฤษ)
2. ↑  ปลาใหญ่ขึงขัง

แหล่งข้อมูลอื่น
---------------

* รูปและข้อมูลเพิ่มเติม

 ข้อมูลที่เกี่ยวข้องกับ Epinephelus tukula ที่วิกิสปีชีส์


คอมมอนส์ มีภาพและสื่อเกี่ยวกับ:  
***Epinephelus tukula***
**ขจิตร ชัยนิคม** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี และสมาชิกสภาผู้แทนราษฎรจังหวัดมหาสารคาม ได้รับเลือกตั้งครั้งแรกในปี 2535 สังกัดพรรคความหวังใหม่ ปัจจุบันสังกัดพรรคเพื่อไทย

ประวัติ
-------

ขจิตร ชัยนิคม เกิดเมื่อวันที่ 9 เมษายน พ.ศ. 2494 สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒ และระดับปริญญาโท ครุศาสตรมหาบัณฑิต จากจุฬาลงกรณ์มหาวิทยาลัย

การทำงาน
--------

ขจิตร ชัยนิคม เคยรับราชการครู ต่อมาหันมาลงสมัครรับเลือกตั้งสมาชิกสภาผู้แทนราษฎรจังหวัดอุดรธานี ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ซึ่งเขาได้รับแต่งตั้งเป็นเลขานุการรัฐมนตรีช่วยว่าการกระทรวงอุตสาหกรรม ในปี 2539

ต่อมาในปี 2548 ขจิตร ชัยนิคม ได้ลงสมัครรับเลือกตั้ง ส.ส.จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคกสิกรไทย แข่งขันกับอดีต ส.ส. 4 คน คือ ทองดี มนิสสาร เกียรติชัย ชัยเชาวรัตน์ วิชัย เอี่ยมวงศ์ และขจิตร ชัยนิคม โดยเขาได้คะแนน 6,703 คะแนน เป็นลำดับที่ 3 และในปี 2550 เขาย้ายมาลงสมัครรับเลือกตั้งในสังกัดพรรคมัชฌิมาธิปไตย แต่ไม่ได้รับเลือกตั้ง กระทั่งในเดือนมกราคม พ.ศ. 2552 มีการเลือกตั้งซ่อมสมาชิกสภาผู้แทนราษฎรจังหวัดมหาสารคามแทน สุทิน คลังแสง ซึ่งถูกตัดสิทธิ์ทางการเมือง โดยเขาลงสมัครรับเลือกตั้งในนามพรรคเพื่อไทย และได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม

จากนั้นในปี 2554 เขากลับมาลงสมัครรับเลือกตั้งในจังหวัดอุดรธานีอีกครั้ง และได้รับเลือกตั้งต่อเนื่อง ในปี 2554 และ 2562 เป็น ส.ส.สมัยที่ 6

ในปี 2563 เขาเป็นหนึ่งในสมาชิกพรรคเพื่อไทยที่ร่วมแสดงตนในการนับองค์ประชุมสภาผู้แทนราษฎรในการลงมติตั้งคณะกรรมาธิการศึกษาผลกระทบ ม.44 ซึ่งไม่เป็นไปตามมติพรรคเพื่อไทยและพรรคร่วมฝ่ายค้าน จนพรรคเพื่อไทยมีการตั้งคณะกรรมการตรวจสอบข้อเท็จจริง และลงโทษภาคทัณฑ์ ไม่ให้เข้าร่วมกิจกรรมพรรคในระยะเวลาหนึ่ง และพิจารณาไม่ส่งลงเลือกตั้งในครั้งต่อไป

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. 1 2  สภาผู้แทนราษฎร
2. ↑  เพื่อไทยค้านยุบควบรวมโรงเรียนขนาดเล็ก ชี้ไม่ต่างทำลายการศึกษาชาติ
3. ↑  ผลเลือกตั้งซ่อม ส.ส. 26 เขต 29 ตำแหน่ง อย่างไม่เป็นทางการ 11 มกราคม 2552 หลังนับคะแนนครบทุกหน่วยเลือกตั้ง
4. ↑  'ขจิตร' โต้เป็นงูเห่า ยันไม่ได้อยู่ห้องประชุมสภาฯ
5. ↑  ไม่เคยเทใจให้รัฐบาล!"ขจิตร"ปัดเป็นงูเห่าเพื่อไทย
6. ↑  พท.ลงโทษ3งูเห่า! ไม่ส่งลงเลือกตั้งครั้งหน้า
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ เก็บถาวร 2022-10-07 ที่ เวย์แบ็กแมชชีน, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
**นายเกษม นิมมลรัตน์** เป็นอดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย ได้รับเลือกตั้งครั้งแรกในการเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 แทนนางสาวชินณิชา วงศ์สวัสดิ์ และเป็นคนสนิทของตระกูลวงศ์สวัสดิ์

ประวัติ
-------

นายเกษม นิมมลรัตน์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ เป็นบุตรของนายณรงค์ กับนางไชยยศ นิมมลรัตน์ มีพี่น้อง 4 คน สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่

งานการเมือง
-----------

นายเกษม ทำงานการเมืองโดยเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับนายสมชาย วงศ์สวัสดิ์ และนางเยาว วงศ์สวัสดิ์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์) และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น ส.ส. สมัยแรก ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง

ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)

อ้างอิง
-------

1. ↑  เกษม นิมมลรัตน์ จาก เดลินิวส์
2. ↑  เปิดตัว "เกษม นิมมลรัตน์" ว่าที่ผู้สมัครส.ส.เชียงใหม่ เขาคือใคร?[*ลิงก์เสีย*]
3. ↑  เกษม นิมมลรัตน์ ซ่อมส.ส.เชียงใหม่[*ลิงก์เสีย*]
4. ↑  กกต.แจงผลเลือกตั้งซ่อม ส.ส.เชียงใหม่ เขต 3[*ลิงก์เสีย*]
5. ↑  "เพื่อไทย" เผย "เกษม นิมมลรัตน์" ลาออกเพราะมีปัญหาสุขภาพ พร้อมปัดข่าววาง "เจ๊แดง" เป็น นายกฯ สำรอง[*ลิงก์เสีย*]
6. ↑
7. ↑
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ เก็บถาวร 2013-10-29 ที่ เวย์แบ็กแมชชีน, เล่ม ๑๒๙ ตอนที่ ๓๕ ข หน้า ๒๐๑, ๓ ธันวาคม ๒๕๕๕
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๔, เล่ม ๑๒๙ ตอนที่ ๒๔ ข หน้า ๒๑, ๒๗ มิถุนายน ๒๕๕๕
กระจกเงานปฐมภูมิของกล้องโทรทรรศน์อวกาศเจมส์ เวบบ์ เป็นแบบประกอบรวม
เปรียบเทียบขนาดของกระจกเงาปฐมภูมิของกล้องโทรทรรศน์ขนาดใหญ่**กระจกเงาปฐมภูมิ** (อังกฤษ: primary mirror) คือกระจกเงาบานหลักภายในกล้องโทรทรรศน์ที่ทำหน้าที่รวมแสงที่ส่องมาจากวัตถุที่ต้องการสังเกตการณ์โดยตรง ก่อนจะส่งผ่านให้กระจกเงาบานต่อไปคือกระจกเงาทุติยภูมิ

สำหรับกล้องโทรทรรศน์สะท้อนแสงในอดีตส่วนใหญ่นั้น กระจกเงาปฐมภูมิทำจากกระจกเงาขนาดใหญ่เพียงชิ้นเดียวที่ทำเป็นทรงโค้งงอและเคลือบด้วยชั้นสะท้อนแสง แต่เมื่อขนาดของกล้องโทรทรรศน์เพิ่มขึ้น ขนาดของกระจกเงาปฐมภูมิจะกลายเป็นข้อจำกัดที่สำคัญที่สุด เนื่องจากกระจกเงาต้องรับน้ำหนักของตัวเองและต้องไม่ปล่อยให้มีการบิดเบี้ยวหรือผิดรูปภายใต้แรงโน้มถ่วง

สำหรับกล้องโทรทรรศน์ที่มีขนาดใหญ่หลายแห่ง กระจกเงาแบบประกอบรวม ซึ่งทำโดยการนำกระจกเงาแผ่นเล็ก ๆ หลายแผ่นมาประกอบกันได้ถูกนำมาใช้เป็นกระจกเงาปฐมภูมิ เช่นกล้องโทรทรรศน์ขนาดใหญ่กานาเรียส ขนาด 10.4 ม. ซึ่งประกอบขึ้นจากกระจกเงา 36 ชิ้น รวมถึงกล้องโทรทรรศน์อวกาศอย่างเช่นกล้องโทรทรรศน์อวกาศเจมส์ เวบบ์ ขนาด 6.5 ม. ซึ่งประกอบจากกระจกเงา 18 ชิ้น

นอกจากการใช้กระจกเงาแบบประกอบรวมแล้ว อีกวิธีหนึ่งเพื่อแก้ขีดจำกัดขนาดของกระจกเงาปฐมภูมิคือการใช้เทคนิคแอกทิฟออปติก คือใช้กระจกเงาที่บางมาก (หนาเพียงไม่กี่เซนติเมตร) โดยมีตัวกระตุ้นให้ทำงานที่ช่วยต้านแรงโน้มถ่วงเพื่อรักษารูปร่างเชิงแสง ทำให้สามารถใช้กระจกเงาปฐมภูมิแบบบานเดี่ยวที่ขนาดใหญ่ขึ้น เทคนิคนี้ได้รับการนำมาใช้ในกล้องโทรทรรศน์แบบกระจกเงาชิ้นเดียวที่ขนาดใหญ่หลายแห่ง เช่น กล้องโทรทรรศน์ขนาดใหญ่มาก กล้องโทรทรรศน์ซูบารุ กล้องโทรทรรศน์สองตาขนาดใหญ่ และกล้องโทรทรรศน์อื่น ๆ ที่กำลังวางแผนหรือสร้างอยู่

อ้างอิง
-------

1. ↑  *Tests begin on Canaries telescope* BBC 14 July 2007
2. ↑  Giant telescope begins scouring space 14 July 2007
3. ↑  "Six JWST Mirror Segments to Begin Cryogenic Tests" news.softpedia.com 14 April 2011
บทความนี้เกี่ยวกับอดีตลัทธิในอำเภอเบอซุต สำหรับอาณาจักรในอดีต ดูที่ ราชอาณาจักรเบอซุตดารุลอีมาน
**เกอราจาอันลางิต** (มลายู: *Kerajaan Langit*) เป็นชื่อประชาคมและลัทธิทางศาสนาที่ก่อตั้งโดยอาริฟฟีน โมฮัมเหม็ดในมาเลเซีย โดยตั้งอยู่ในอำเภอเบอซุต, รัฐตรังกานู ถูกทำลายโดยรัฐบาลมาเลเซียในเดือนสิงหาคม ค.ศ. 2005 ในปีค.ศ. 2006 อาริฟฟีน โมฮัมเหม็ด หลบหนีไปพำนักอยู่ที่จังหวัดนราธิวาส, ประเทศไทย โดยข้ามประเทศผ่านทางรัฐกลันตัน สมาชิก 18 คน จากเกอราจาอันลางิตขอความเมตตาต่อสภาชะรีอะฮ์ชั้นสูง (Higher Shariah Court) ในขณะที่ 40 คนได้รับการผ่อนปรนจากการออกจากกลุ่ม

ลัทธินี้ได้สร้างความสนใจต่อสื่อในช่วงกลางปีค.ศ. 2005 จากความกังวลในความพยายามของรัฐบาลมาเลเซียเพื่อปราบปรามผู้ติดตามลัทธินี้ในฐานะผู้ละทิ้งศาสนาอิสลาม ข้อโต้แย้งนี้ทำให้เกิดปัญหาว่า กฎหมายชะรีอะฮ์อาจขัดขวางสิทธิเสรีภาพในการนับถือศาสนาภายใต้มาตราที่ 11 ของรัฐธรรมนูญมาเลเซีย และสื่อท้องถิ่นและต่างชาติได้ให้ชื่อเล่นลัทธินี้ว่า "ลัทธิกาน้ำชา"

ดูเพิ่ม
-------

* เสรีภาพทางศาสนาในประเทศมาเลเซีย
* รายชื่อบุคคลที่อ้างตนเองเป็นพระเยซู
* รายชื่อผู้อ้างตัวเป็นพระพุทธเจ้า
* รายชื่อผู้อ้างตัวเป็นมะฮ์ดี
* รายชื่อผู้อ้างตัวเป็นพระเมสสิยาห์

อ้างอิง
-------

1. ↑  Levett, Connie (20 August 2005). "Bulldozers etch boundaries of religious freedom". The Age. สืบค้นเมื่อ 26 December 2007.
2. ↑
3. ↑  "Malaysian sect members arrested". BBC News. 4 July 2005. สืบค้นเมื่อ 26 December 2007.
4. ↑  Theophilus, Claudia. "Ayah Pin's Sky Kingdom (gallery)". Malaysiakini.com. สืบค้นเมื่อ 26 December 2007.
5. ↑  "Teapot Cult Under Attack". Sky News. 18 July 2005. สืบค้นเมื่อ 26 December 2007.

แหล่งข้อมูลอื่น
---------------

* Malaysiakini A site with many photos (pre-demolition)
* The Sun, Malaysia Pie in the Sky: Article and interview by Danny Lim
* Malaysian Woman Jailed For Worshipping Teapot
อาคารที่ใช้ผนังเป็นกระจกใสที่พิพิธภัณฑ์สถาปัตยกรรมเอโดะโตเกียว
**กระจกใส** เป็นแก้วที่ถูกทำเป็นแผ่นเรียบ ใช้เพื่อเป็นวัสดุโปร่งใสสำหรับเป็นผนังกั้นในการสร้างสิ่งก่อสร้าง เช่นเป็นหน้าต่าง ข้อดีของการใช้กระจกใสคือสามารถมองทะลุไปเห็นฝั่งตรงข้ามได้ หน้าต่างกระจกใสสามารถใช้มองเพื่อเพลิดเพลินกับทิวทัศน์ภายนอกโดยอยู่ภายในห้องอุ่น ๆ ได้ การใช้กระจกใสเป็นส่วนผนังสิ่งก่อสร้างจะทำให้สามารถรับแสงจากดวงอาทิตย์ซึ่งสามารถใช้แทนแสงสว่างได้

วิธีการผลิต
-----------

ในปัจจุบัน กระจกใสส่วนใหญ่ผลิตโดยกระบวนการพิลคิงตัน (Pilkington process) เทคโนโลยีนี้พัฒนาขึ้นในช่วงกลางศตวรรษที่ 20 ทำให้สามารถผลิตกระจกแผ่นขนาดใหญ่ได้อย่างต่อเนื่อง และนับเป็นหนึ่งในสิ่งประดิษฐ์ที่ยิ่งใหญ่ที่สุดของศตวรรษที่ 20

ในกระบวนการพิลคิงตัน ทำโดยการเทแก้วหลอมเหลวลงบนดีบุกหลอมเหลว จะทำให้เกิดพื้นผิวที่เรียบทั้งด้านบนและด้านล่าง เนื่องจากดีบุกมีความถ่วงจำเพาะสูงกว่าแก้วและไม่ผสมกับแก้ว จึงเกิดแผ่นแก้วที่แบนมากบนดีบุก ด้วยวิธีนี้ สามารถผลิตแผ่นกระจกที่มีความหนาประมาณ 1 มม. ถึง 22 มม.

กระจกใสส่วนใหญ่เป็นกระจกประเภทที่เรียกว่า แก้วโซดาไลม์ มีส่วนประกอบโดยประมาณคือ SiO2:Na2O:CaO = 75:15:10 (mol%) โดยใช้ควอตซ์ โซเดียมคาร์บอเนต และปูนขาว เป็นวัตถุดิบ อัตราส่วนองค์ประกอบนี้เกือบจะเหมือนกับอัตราส่วนองค์ประกอบที่ก่อตัวเป็นเปลือกโลก ดังนั้นจึงอาจถือได้ว่าแทบไม่สิ้นเปลืองทรัพยากรสำหรับวัสดุทำกระจกใส อาจเหลือไว้เพียงปัญหาสิ่งแวดล้อมบางส่วนจากการเผาผลาญเชื้อเพลิงระหว่างการผลิต

กระจกใสธรรมดาดูโปร่งใสเมื่อมองจากด้านหน้าโดยตรง แต่เมื่อมองจากมุมเอียง หรือเมื่อมองจากส่วนที่มีความหนา จะปรากฏเป็นสีเขียวอมฟ้าเล็กน้อย ซึ่งเกิดจากไอออนเหล็กที่มีอยู่ในวัสดุ หากไม่ต้องการสีนี้ อาจใช้วัตถุดิบที่บริสุทธิ์มากขึ้น หรือเติมสารให้สีลงไปเพิ่มเติม

ในกรณีของกระจกใสที่ใช้สำหรับทำหน้าต่างของบ้าน ซิลิคอนและออกซิเจนจะถูกยึดเหนี่ยวอย่างแน่นหน้าโดยมีโครงสร้างคล้ายตาข่าย
สัญชาติฮังการี (**magyar állampolgárság)** สามารถได้รับจากการเกิด, การแปลงสัญชาติ และ การแปลงสัญชาติซ้ำ, และ การพิจารณาโดยใช้หลักพื้นฐานของกฎหมายครอบครัวเป็นหลัก

หลักการทางกฎหมายโดยพื้นฐานของการได้สัญชาติฮังการี มีระบุไว้ในรัฐธรรมนูญประเทศฮังการีข้อ G) ส่วนกฎหมายโดยละเอียด มีกำหนดไว้ในพระราชบัญญัติ LV ปี ค.ศ.1993 เรื่องการเป็นพลเมืองฮังการี (ตัวย่อภาษาฮังการี: Ápt.) (ภาษาฮังการี: magyar állampolgárságról szóló 1993. évi LV. törvény)

หลักการได้รับสัญชาติฮังการี
---------------------------

* หลักการสืบเชื้อสาย (ประเทศฮังการีให้สัญชาติตามหลักการทางสายเลือด: ความเป็นพลเมืองขึ้นอยู่กับความเป็นพลเมืองของบรรพบุรุษ)
* หลักความเสมอภาค (ไม่มีความแตกต่างตามว่าเด็กเกิดในหรือนอกสมรส และ ระหว่างสถานะของพ่อแม่)

การได้มาซึ่งสัญชาติฮังการี
--------------------------

การได้มาซึ่งสัญชาติฮังการี สามารถได้โดยการรับมาแต่กำเนิดตามกฎหมายครอบครัว หรือ ได้รับมาภายหลังจากการแปลงสัญชาติ (หรือ การแปลงสัญชาติกลับซ้ำ)

### การเกิด

* ลูกของพ่อหรือแม่ชาวฮังการี ถือเป็นพลเมืองชาวฮังการี
* เด็กไร้สัญชาติ ที่เกิดในพรมแดนประเทศฮังการี

### ข้อเท็จจริงตามหลักกฎหมายครอบครัว

* การพิจารณาคดีเกี่ยวกับความเป็นพ่อ หรือ การคลอดบุตร
* การรับรองความเป็นบุตร หรือ การแต่งงานใหม่ของพ่อแม่

### การแปลงสัญชาติ

การแปลงสัญชาติให้เป็นฮังการี มีหลักการ 5 อย่าง. :

a) ต้องอาศัยอยู่ในฮังการีอย่างต่อเนื่องเป็นเวลา 8 ปี (ในกรณีของผู้เยาว์อาจเปลี่ยนไป เช่น ถ้าเกิดและอยู่ในประเทศฮังการีตอนเด็ก อาจลดเหลือ 5 ปี กรณีที่ผู้เยาว์ยื่นขอสัญชาติร่วมกับผู้ปกครอง หรือ ผู้ปกครองได้รับสัญชาติฮังการีแล้ว),

b) ต้องไม่เคยทำอาชญากรรมผิดกฎหมายในประเทศฮังการี,

c) ต้องมีการทำมาหากินและการอยู่อาศัยในประเทศฮังการี,

d) การแปลงสัญชาติไม่ได้ละเมิดต่อความปลอดภัยและความมั่นคงของประเทศฮังการี (ผู้ก่อการร้าย),

e) ต้องผ่านข้อสอบรัฐธรรมนูญฮังการีพื้นฐาน ซึ่งข้อสอบเป็นภาษาฮังการี คะแนนสูงกว่า 80 เปอร์เซ็นต์ขึ้นไป (ยกเว้นผู้ที่ได้รับการยกเว้น ที่มีมากกว่าอายุ 60 ปีบริบูรณ์)

### การแต่งงาน

การได้สัญชาติฮังการีโดยการแต่งงานนั้น สามารถรับได้ด้วยวิธีการต่อไปนี้

หากมีที่พำนักแน่นอนในประเทศ​ฮังการี

* แต่งงานกับชาวฮังการี​ 3 ปี และ มีบุตรร่วมกัน

หากไม่ได้อยู่ในประเทศ​ฮังการี​

* แต่งงานกับชาวฮังการี 10 ปี หรือ
* แต่งงานกับชาวฮังการี 5 ปี และ มีบุตรร่วมกัน

ดูเพิ่ม
-------

* Magyarország Alaptörvénye
* A magyar állampolgárságról szóló 1993. évi LV. törvény
* Kukorelli István: *Alkotmánytan*. Budapest, Osiris Kiadó, 1997. pp.115-133
* Trócsányi László-Schanda Balázs: Bevezetés az alkotmányjogba. Budapest, HVG-ORAC Kiadó, 2013.

* A magyar állampolgárság viszonya a magyar nemzetiséghez és a lakóhelyhez - a jogtörténetben és jelenleg
* A magyar állampolgárság fejlődéstörténete a kezdetektől a rendszerváltozásig
* Az állampolgárság megszerzéséről a Magyar Köztársaság Helsinki Nagykövetségének honlapján เก็บถาวร 2015-08-17 ที่ เวย์แบ็กแมชชีน
**ตัวประกอบเฉพาะ** ในทฤษฎีจำนวน หมายถึงจำนวนเฉพาะใดๆ ที่สามารถหารจำนวนเต็มหนึ่งได้ลงตัวโดยเหลือเศษเป็นศูนย์ กระบวนการของการหาตัวประกอบเฉพาะเรียกว่า การแยกตัวประกอบจำนวนเต็ม หรือการแยกตัวประกอบเป็นจำนวนเฉพาะ

สำหรับตัวประกอบเฉพาะ *p* ของจำนวน *n* ภาวะรากซ้ำ (multiplicity) ของ *p* คือเลขชี้กำลัง *a* ที่มากที่สุดจาก *pa* ที่หาร *n* ลงตัว การแยกตัวประกอบที่เป็นจำนวนเฉพาะของจำนวนเต็มหนึ่งๆ จะได้ผลลัพธ์เป็นรายการตัวประกอบเฉพาะของจำนวนนั้น ซึ่งจะมีบางจำนวนที่ซ้ำกัน (เกิดภาวะรากซ้ำ) ทฤษฎีบทมูลฐานของเลขคณิตกล่าวว่า จำนวนเต็มทุกจำนวนมีรูปแบบการแยกตัวประกอบที่เป็นจำนวนเฉพาะได้เพียงแบบเดียว

จำนวนเต็มบวกสองจำนวนจะเรียกว่าเป็นจำนวนเฉพาะสัมพัทธ์ (coprime) ซึ่งกันและกัน ก็ต่อเมื่อไม่มีตัวประกอบเฉพาะอื่นใดนอกจากสองจำนวนนี้ แต่จำนวนเต็ม 1 จะเป็นจำนวนเฉพาะสัมพัทธ์ของทุกๆ จำนวนเต็มบวกรวมทั้งตัวมันเอง เนื่องจาก 1 ไม่มีตัวประกอบเฉพาะใดอยู่เลย ซึ่งมันคือผลคูณว่าง (empty product) ด้วยเหตุผลนี้ทำให้สามารถนิยาม *a* และ *b* ว่าเป็นจำนวนเฉพาะสัมพัทธ์ต่อกันเมื่อ gcd(*a*, *b*) = 1 (gcd คือตัวหารร่วมมาก) ดังนั้น gcd(1, *b*) = 1 สำหรับ *b* ≥ 1 ขั้นตอนวิธีของยุคลิด (Euclid's algorithm) สามารถใช้เพื่อพิจารณาว่าจำนวนเต็มสองจำนวนเป็นจำนวนเฉพาะสัมพัทธ์หรือไม่ โดยไม่ต้องมีความรู้ในเรื่องตัวประกอบเฉพาะ เพราะขั้นตอนวิธีดังกล่าวใช้พหุนามในรูปแบบตัวเลขช่วยคำนวณ

สำหรับจำนวนเต็มบวก *n* จำนวนตัวประกอบเฉพาะทั้งหมดของ *n* และผลรวมของตัวประกอบเฉพาะทั้งหมดของ *n* (โดยไม่นับตัวซ้ำ) คือตัวอย่างหนึ่งของฟังก์ชันเชิงคำนวณของ *n* ที่สามารถบวก (additive) กันได้ แต่เป็นการบวกที่ไม่บริบูรณ์

การพิจารณาแยกตัวประกอบเฉพาะ เป็นตัวอย่างของข้อปัญหาที่มักใช้สำหรับการรักษาความปลอดภัยด้วยการเข้ารหัส ซึ่งเชื่อว่ายิ่งจำนวนขนาดใหญ่มากขึ้น เวลาที่ใช้ในการแยกตัวประกอบเฉพาะก็จะยิ่งเพิ่มขึ้นอย่างมหาศาล ข้อปัญหาที่สร้างขึ้นอย่างง่ายๆ อาจใช้เวลาแก้มากกว่าอายุของเอกภพด้วยขั้นตอนวิธีของคอมพิวเตอร์ที่มีอยู่ในปัจจุบันเป็นจำนวนที่ไม่สามารถคูณกันได้

ตัวอย่าง
--------

* ตัวประกอบเฉพาะของ 6 คือ 2 กับ 3 (6 = 2 × 3) ทั้งคู่มีภาวะรากซ้ำเท่ากับ 1
* 5 มีตัวประกอบเฉพาะเพียงตัวเดียวก็คือตัวมันเอง (5 เป็นจำนวนเฉพาะ) มีภาวะรากซ้ำเท่ากับ 1
* 100 มีตัวประกอบเฉพาะสองตัวคือ 2 กับ 5 (100 = 22 × 52) ทั้งคู่มีภาวะรากซ้ำเท่ากับ 2
* 2, 4, 8, 16, ... ล้วนมีตัวประกอบเฉพาะคือ 2 เท่านั้น (2 เป็นจำนวนเฉพาะ และ 4 = 22, 8 = 23, ...)
* 1 ไม่มีตัวประกอบเฉพาะ (1 คือหน่วย)

ดูเพิ่ม
-------

* ตัวหาร
* จำนวนประกอบ
* ตารางตัวประกอบเฉพาะ

แหล่งข้อมูลอื่น
---------------

* A Javascript Prime Factor Calculator. Can handle numbers up to about 9×1015
* Java applet: Factorization using the Elliptic Curve Method finding factors with 20+ digits
* Lists of composites with prime factorization (first 100, first 1000, first 10,000, first 100,000, and first 1,000,000).
**ปลาเข็ม** (อังกฤษ: Wrestling halfbeak) เป็นชื่อสกุลของปลาน้ำจืดและปลาน้ำกร่อยขนาดเล็กจำพวกหนึ่ง ใช้ชื่อทางวิทยาศาสตร์ว่า *Dermogenys* อยู่ในวงศ์ปลาเข็ม (Hemiramphidae)

มีลักษณะสำคัญทางอนุกรมวิธานคือ ครีบหางตัดตรงหรือเป็นทรงกลม จุดเริ่มต้นของครีบหลังอยู่หลังจุดเริ่มต้นของครีบก้น จำนวนก้านครีบแขนงของครีบหลังน้อยกว่าก้านครีบแขนงของครีบก้น ในปลาตัวผู้ครีบก้นส่วนหน้าจะเปลี่ยนเป็นอวัยวะสืบพันธุ์

เป็นปลาที่อาศัยอยู่รวมกันเป็นฝูง หากินแมลงเป็นอาหารหลัก ตัวเมียจะมีขนาดใหญ่กว่าตัวผู้ แต่ตัวผู้จะทำหน้าที่เป็นจ่าฝูง ออกลูกเป็นตัว ในตัวผู้มีพฤติกรรมก้าวร้าวมักใช้ปลายปากที่แหลมคมนี้ทิ่มแทงใส่กันอยู่บ่อย ๆ ซึ่งจากพฤติกรรมนี้ได้มีผู้นำเอามาเพาะเลี้ยงเพื่อใช้ต่อสู้กันเป็นการพนันและการละเล่นพื้นบ้านอย่างหนึ่ง ซึ่งเรียกกันว่า "ปลาเข็มหม้อ" เช่นเดียวกับปลากัด

พบกระจายพันธุ์ทั่วไปในแหล่งน้ำต่าง ๆ ของทวีปเอเชีย ทั้ง เอเชียอาคเนย์ไปจนถึงแหลมมลายู และเกาะสุมาตรา

พบทั้งหมด 12 ชนิด

* *D. bispina*
* *D. brachynotopterus*
* *D. bruneiensis*
* *D. burmanica*
* *D. collettei*
* *D. oreientalis*
* *D. palawanensis*
* *D. pusilla*
* *D. robertsi*
* *D. siamensis*
* *D. sumatrana*
* *D. vogti*


คอมมอนส์ มีภาพและสื่อเกี่ยวกับ:  
***Dermogenys***

อ้างอิง
-------

1. ↑  หน้า 96 หนังสือสาระน่ารู้ปลาน้ำจืดไทยเล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8
2. ↑  ลูกหม้อ จากสนุกดอตคอม
3. ↑  "จาก ITIS.gov". คลังข้อมูลเก่าเก็บจากแหล่งเดิมเมื่อ 2022-07-04. สืบค้นเมื่อ 2014-04-07.
**สหพรรคประชาชนซาราวัก** (มลายู: *Parti Rakyat Bersatu Sarawak*; จีน: 砂拉越人民联合党; อังกฤษ: Sarawak United Peoples' Party, SUPP) เป็นพรรคขนาดเล็กของแนวร่วมที่สามหรือบารีซันตีกะ ที่ตั้งขึ้นเมื่อ พ.ศ. 2519 ซึ่งประกอบด้วยสมาชิกอีก 2 พรรคคือพรรคแห่งชาติซาราวักและสหพรรคมรดกของประชาชนพื้นเมือง กลุ่มพันธมิตรนี้ได้เป็นรัฐบาลในรัฐซาราวักอย่างต่อเนื่อง และเป็นสมาชิกของบารีซันนาซีโยนัลหรือแนวร่วมแห่งชาติด้วย พรรคนี้ก่อตั้งเมื่อ พ.ศ. 2502 เพื่อเข้าร่วมการเลือกตั้งระดับเทศบาลในกูชิง ก่อนที่จะมีการเสนอให้ซาราวักรวมเข้ากับมาเลเซีย กลุ่มผู้ก่อตั้งเป็นนักธุรกิจเชื้อสายจีนที่นิยมนโยบายสังคมนิยม สมาชิกส่วนใหญ่ของพรรคในระยะแรกเป็นกลุ่มที่นิยมคอมมิวนิสต์ในซาราวัก สมาชิกอาวุโสบางคนได้ข้ามแดนไปยังกาลีมันตันเพื่อต่อต้านรัฐบาลซาราวักด้วยอาวุธ ชุมชนชาวจีนในซาราวักที่นิยมคอมมิวนิสต์เคยใช้พรรคนี้เป็นเครื่องมือในการต่อต้านการรวมซาราวักเข้ากับมาเลเซีย ในราว พ.ศ. 2503 พรรคได้ต่อต้านการจัดตั้งมาเลเซีย พรรคได้ร่วมมือกับพรรคประชาชนบรูไน พรรคแห่งชาติปาซก โมโมฆุน ในการยื่นเรื่องต่อสหประชาชาติว่าบอร์เนียวเหนือมีสิทธิ์ในการปกครองตนเองและมีความแตกต่างจากมลายา แต่ล้มเหลว ตั้งแต่ราว พ.ศ. 2513 เป็นต้นมา พรรคเริ่มหันมาร่วมมือกับรัฐบาลของสหพันธรัฐ โดยร่วมก่อตั้งแนวร่วมแห่งชาติ ผู้สนับสนุนพรรคส่วนใหญ่เป็นชาวจีน อองกุยฮุย ผู้ก่อตั้งพรรคเสียชีวิตเมื่อเดือนเมษายน พ.ศ. 2543

อนาคตของพรรคนี้ยังไม่แน่นอนเพราะไม่ประสบความสำเร็จในการเลือกตั้งในรัฐซาราวักเมื่อ พ.ศ. 2554 หัวหน้าพรรคคนปัจจุบันคือ ดาโต๊ะ ปาติงงี ตัน ศรี จอร์จ ชาน ฮง นัม ซึ่งเป็นรองมุขมนตรีของซาราวัก

อ้างอิง
-------

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 409

แหล่งข้อมูลอื่น
---------------

* เว็บไซต์ทางการ
**วีระศักดิ์เล็ก วงศ์ประเสริฐ** มีชื่อจริงคือ **ประพันธ์ กล้าหาญ** ชื่อเล่น **ตู่** เกิดวันที่ 9 มิถุนายน พ.ศ. 2510 ที่จังหวัดยโสธร วีระศักดิ์เล็กเป็นอดีตนักมวยไทย รุ่นซูเปอร์แบนตั้มเวทหรือจูเนียร์เฟเธอร์เวท (122 ปอนด์) เป็นอดีตยอดนักมวยไทยที่ชกได้ดุดัน ชกสนุกเร้าใจโดยมีเข่าเป็นอาวุธที่ทรงพลัง ชกวงในเหนียวแน่น จนได้รับฉายาว่า "ขุนเข่าเมืองบั้งไฟ" ชกทั้งเวทีราชดำเนิน เวทีลุมพินี และรายการศึกทหารเสือของ "แก้ว โคซี่" และศึกมวยไทย 7 สี วีระศักดิ์เล็กถือได้ว่าเป็นนักชกที่มีความมุ่งมั่น ขยันอดทนไม่ย่อท้อต่ออุปสรรคของชีวิต และสิ่งที่ชายคนนี้กระทำอย่างสม่ำเสมอคือความกตัญญูต่อผู้มีพระคุณ ชกมวยหาเลี้ยงครอบครัวและส่งตัวเองเรียนจนจบ งานหนักเอาเบาสู้ถือว่าเป็นแบบอย่างที่ดีของคนสู้ชีวิตและไม่เคยยอมแพ้ต่อโชคชะตา จนสามารถประสบความสำเร็จในชีวิตในประเทศที่ค่าครองชีพสูงที่สุดอย่างกรุงโตเกียว ประเทศญี่ปุ่น

นักชกไร้เข็มขัดแชมป์
--------------------

วีระศักดิ์เล็ก ไม่เคยสัมผัสแชมป์เวทีมวยอาชีพ ไร้เข็มขัดแชมป์ไม่ได้หมายถึงความล้มเหลวบนเส้นทางสายกำปั้น จุดเปลี่ยนของชีวิตนักชกเมืองบั้งไฟชายผู้ที่ไม่เคยสิ้นหวัง คือการได้ไปทำงานที่ประเทศญี่ปุ่นในฐานะกรรมกรก่อสร้างและผู้ฝึกสอนมวยไทย จุดนี้เองที่ทำให้วีระศักดิ์เล็กมีโอกาสชกมวยไทยที่ประเทศญี่ปุ่น โดยทำการชกทั้งหมด 10 ครั้งและไม่เคยแพ้ใคร เขาได้สร้างชื่อเสียงให้กับตัวเองและประเทศในฐานะนักชกจากประเทศไทย ถือได้ว่าวีระศักดิ์เล็กได้มีส่วนช่วยส่งเสริมมวยไทยให้คนญี่ปุ่นได้รู้จักถึงความร้ายกาจของมวยไทย จากคนงานก่อสร้างกลายมาเป็นขวัญใจชาวญี่ปุ่น

ชีวิตหลังแขวนนวม
----------------

หลังจากเลิกชกมวย วีระศักดิ์เล็กตัดสินใจเปิดค่ายมวยไทยกับแฟนสาวชาวญี่ปุ่นด้วยเงินที่เก็บสะสมมาจากการทำงานและการชกมวยไทยที่ญี่ปุ่น วีระศักดิ์เล็กนับได้ว่าเป็นนักมวยไทยกลุ่มแรกที่เป็นเจ้าของค่ายมวยไทยในกรุงโตเกียวด้วยความสามารถและความไม่ยอมแพ้ต่อชีวิตบวกกับเป็นคนที่มองการไกลว่า มวยไทยมีอนาคตและสามารถทำเงินได้ที่ประเทศญี่ปุ่น จากเจ้าของค่ายมวยไทยเล็กๆ ในใจกลางกรุงโตเกียวตอนนี้เขากลายเป็นเจ้าของค่ายมวยไทยทั้งหมด 8 ค่าย ด้วยการสนับสนุนของบรรจง บุษราคัมวงษ์ เจ้าของค่ายมวยแฟร์เท็กซ์ และวีระศักดิ์เล็กก็ไม่ได้ทำให้บรรจงผิดหวัง เขาได้รับการยอมรับและการเคารพจากชาวญี่ปุ่นเป็นอย่างมาก และประสบความสำเร็จในการเปิดค่ายมวยไทยในญี่ปุ่น วีระศักดิ์เล็กได้ร่วมก่อตั้ง มวยไทยเอ็ม-วัน หลังจากที่มวยเค-วันของญี่ปุ่นได้ยกเลิกไป และได้สร้างแชมป์มวยไทยในญี่ปุ่นหลายรุ่น ปัจจุบันวีระศักดิ์เล็กดำรงตำแหน่งนายกสหพันธ์มวยไทยอาชีพโลก (WPMF) ประจำประเทศญี่ปุ่น และเป็นเจ้าของธุกิจมวยไทย เจ้าของค่ายมวยวีระศักดิ์เล็กแฟร์เท็กซ์มวยไทยยิม (Weerasakreck Fairtex Muay Thai gym) มีทรัพย์สินรวมกันมากกว่าร้อยล้านในประเทศญี่ปุ่น วีระศักดิ์เล็กยังเป็นโปรโมเตอร์จัดการแข่งขันมวยไทยที่ญี่ปุ่น รายการ เอ็ม-ไฟต์ (M-Fight) ศึกวีระศักดิ์เล็ก แฟร์เท็กซ์
เพื่อเผยแพร่ศิลปะมวยไทยต่อไป

อ้างอิง
-------


* **คู่สร้างคู่สม**. ปีที่ 30 ฉบับที่ 463. ประจำวันที่ 1-10 กรกฎาคม พ.ศ. 2552. หน้า 56-63
* **มวยไทยในประเทศญี่ปุ่น** www.muaythai.jp
**นักล่าล้างเผ่าพันธุ์ปีศาจ** (อังกฤษ: Van Helsing) เป็นภาพยนตร์อเมริกันออกฉายเมื่อวันที่ 7 พฤษภาคม ค.ศ. 2004

เนื้อเรื่องย่อ
--------------

แกเบรียล แวน เฮลซิง (ฮิว แจ็กแมน) คือชายผู้ต้องคำสาป ด้วยอดีตที่เขาไม่สามารถจดจำได้ และต้องถูกผลักดันด้วยภารกิจที่เขามิอาจปฏิเสธ แวน เฮลซิงที่ได้รับมอบหมายจากองค์กรลับแห่งหนึ่ง ให้ออกตามค้นหาและจัดการกับความชั่วร้ายบนโลกใบนี้ ความพยายามของเขา ในการกำจัดโลกของเหล่าสิ่งมีชีวิตในฝันร้าย กลับได้รับการตอบแทนด้วยฉายา ที่บัดนี้ได้ติดตามเขาไปเป็นเงา นั่นก็คือ 'ฆาตกร' แวน เฮลซิงเดินทางท่องไปทั่วโลก ในฐานะบุคคลที่ไม่มีเพื่อนฝูง เป็นผู้ต้องหลบหนี เป็นชายผู้โดดเดี่ยว และต้องถูกตามล่า โดยคนที่ไม่เข้าใจถึงธรรมชาติที่แท้จริงของหน้าที่ที่เขาต้องทำ เมื่อถูกส่งตัวมายังโลกที่แสนมืดมนของทรานซิลวาเนีย แวน เฮลซิงได้พบดินแดนแห่งหนึ่งที่ซึ่งสิ่งมีชีวิตแห่งความมืดในตำนานมีชีวิตโลดแล่น เป็นที่ที่ปกครองโดยแวมไพร์ที่ชั่วร้าย มีเสน่ห์ล่อลวง และมิอาจเอาชนะได้อย่าง เคานต์แดร็กคิวลา (ริชาร์ด ร็อกซ์เบิร์ก)

แอนนา วาเลอเรียส (เคต เบ็คคินเซล) คือหนึ่งในสมาชิกกลุ่มสุดท้าย ของตระกูลขุนนางที่มีอำนาจ และปัจจุบันถูกแดร็กคิวล่าทำลายจนเกือบหมดสิ้น แอนนา ซึ่งเป็นนักล่าที่ไร้ความกลัว พยายามแก้แค้นแทนบรรพบุรุษ และต้องการยุติคำสาปโบราณ ด้วยการสังหารแดร็กคิวล่า เมื่อมีศัตรูร่วมกัน แวน เฮลซิงและแอนนา จึงร่วมมือกันวางแผนเพื่อทำลายแดร็กคิวล่า รวมไปถึงอาณาจักรที่น่าหวั่นเกรงของเขา แต่ในการท้าทายศัตรูที่ไม่มีวันตายผู้นี้ แวน เฮลซิงต้องเผยความลับที่เขาไม่เคยคิดฝัน และต้องเผชิญหน้ากับปริศนาแห่งอดีตที่ถูกปกปิดเอาไว้ของเขาเอง

อ้างอิง
-------

1. 1 2  "Van Helsing". *Box Office Mojo*. สืบค้นเมื่อ 2014-10-12.

แหล่งข้อมูลอื่น
---------------

* เว็บไซต์ทางการ
* *Van Helsing* ที่อินเทอร์เน็ตมูวีเดตาเบส
* *Van Helsing* ที่ออลมูวี
* *Van Helsing* ที่รอตเทนโทเมโทส์
* *Van Helsing* ในเมทาคริติก
* *Van Helsing* ที่บ็อกซ์ออฟฟิศโมโจ
* Dark Horse Comics' Van Helsing one-shot comic book
**"คิดเหมือนกันหรือเปล่า"** เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2554 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์

เนื้อหาของเพลงได้พูดถึงความรู้สึกพิเ­ศษที่เกิดขึ้นกับคน ๆ หนึ่ง ที่ไม่ว่าจะเป็นรอยยิ้ม คำพูด ล้วนแต่ทำให้รู้สึกหวั่นไหว เหมือนทุกอย่างถูกสะกดไปด้วยเธอคนนี้ จนเราอยากรู้ว่าในความคิดของเธอนั้น "คิดเหมือนกันหรือเปล่า" หรือเป็นเพียงเราที่รู้สึกไปฝ่ายเดียว

เพลงนี้ยังแสดงถึงเอกลักษณ์ของ 25 hours ได้เป็นอย่างดี ไม่ว่าจะเป็นจังหวะ เสียงประสาน ซาวด์แบบ Vintage อีกทั้งยังมีลูกเล่นของเสียงเคาะ Woodblock ที่เพิ่มเติมเข้าไปอีกด้วย

การตอบรับ
---------

เพลง "คิดเหมือนกันหรือเปล่า" ได้อันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 2 ตุลาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2554) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 3 |
|

อ้างอิง
-------

1. ↑  97.5 SEED CHART TOP 20 : 2 ตุลาคม 2554
**สหพรรคซาบะฮ์** (มลายู: *Parti Bersatu Sabah*; อังกฤษ: Sabah United Party) เป็นพรรคการเมืองในรัฐซาบะฮ์ ประเทศมาเลเซีย ก่อตั้งขึ้นเมื่อเดือนกุมภาพันธ์ พ.ศ. 2528 จดทะเบียนเป็นพรรคการเมืองเมื่อ 5 มีนาคม พ.ศ. 2528 โดยแยกออกมาจากพรรคเบอร์จายาหรือสหภาพประชาชนซาบะฮ์ เนื่องจากชาวกาดาซันและชาวจีนไม่พอใจนโยบายของดาโต๊ะ ฮาร์ริส โมฮัมหมัด ซัลเละฮ์ ที่เข้าข้างชาวมุสลิม จุดประสงค์หลักของพรรคคือ พรรคนี้เน้นกลุ่มชาติพันธุ์กาดาซัน-ดูซุน แต่สหพรรคซาบะฮ์เองกลับถือว่าเป็นพรรคสำหรับชาวมาเลเซียหลายเชื้อชาติ พรรคใหม่นี้ชนะการเลือกตั้งในเดือนเมษายน พ.ศ. 2528 หัวหน้าพรรคคือ ดาโต๊ะ โจเซฟ ไปรัน กีตีงัน ได้เป็นมุขมนตรีรัฐซาบะฮ์ หลังจากเกิดเหตุการณ์จลาจลในรัฐซาบะฮ์เมื่อ พ.ศ. 2529 สหพรรคซาบะฮ์ได้เข้าร่วมกับแนวร่วมแห่งชาติหลังจากที่ชนะการเลือกตั้งในเดือนพฤษภาคม พ.ศ. 2529 และออกจากแนวร่วมเมื่อเดือนตุลาคม พ.ศ. 2533 โดยไปเข้าร่วมกับพันธมิตรฝ่ายค้านแทน 

การที่พรรคมีความขัดแย้งกับแนวร่วมแห่งชาติ ทำให้อัมโนพยายามขยายอิทธิพลเข้ามาในซาบะฮ์ แต่กลับกลายเป็นว่าสมาชิกองค์การร่วมแห่งชาติซาบะฮ์ที่อุมโนสนับสนุนกลับลาออกและเข้าร่วมกับสหพรรคซาบะฮ์มากขึ้น ต่อมา ใน พ.ศ. 2537 พรรคเริ่มตกต่ำลงเมื่อกีตีงันถูกตัดสินให้มีความผิดเพราะอนุมัติโครงการที่มีผลประโยชน์ทับซ้อน แม้ว่าพรรคจะชนะการเลือกตั้งแต่ก็เกิดความแตกแยกภายใน จนกีตีงันต้องลาออก ให้ซากาวัน ดีนได หัวหน้าอุมโนสาขาซาบะฮ์ ขึ้นเป็นมุขมนตรีแทน เมื่อกีตีงันลาออก พรรคได้แตกแยกเป็นสามกลุ่ม และแต่ละกลุ่มก็หันไปเป็นพันธมิตรกับแนวร่วมแห่งชาติ แต่พรรคนี้ก็ยังเข้าร่วมการเลือกตั้งใน พ.ศ. 2538 และ พ.ศ. 2542 ซึ่งได้รับคะแนนเสียงน้อยลง สหพรรคซาบะฮ์ปฏิเสธการเข้าร่วมกับแนวร่วมแห่งชาติใน พ.ศ. 2545 ทำให้แนวร่วมแห่งชาติเข้ามาบริหารซาบะฮ์ในที่สุด

อ้างอิง
-------

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 407 – 408

แหล่งข้อมูลอื่น
---------------

* เว็บไซต์ทางการ เก็บถาวร 2005-06-03 ที่ เวย์แบ็กแมชชีน
เก้าอี้ขับเคลื่อนล้อหน้าพร้อมที่นั่ง "เก้าอี้กัปตัน"
**วีลแชร์ติดมอเตอร์** (อังกฤษ: motorized wheelchair) หรือ **พาวเวอร์แชร์**, **วีลแชร์ไฟฟ้า**, **วีลแชร์ขับเคลื่อนด้วยไฟฟ้า** (อังกฤษ: powerchair, electric wheelchair, electric-powered wheelchair; อักษรย่อ: EPW) เป็นวีลแชร์ที่ขับเคลื่อนด้วยมอเตอร์ไฟฟ้ามากกว่าพลังงานที่ต้องใช้กำลัง วีลแชร์ติดมอเตอร์มีประโยชน์สำหรับผู้ที่ไม่สามารถขับเคลื่อนวีลแชร์ด้วยตนเองได้ หรือผู้ที่อาจต้องใช้วีลแชร์สำหรับระยะทางหรือเหนือภูมิประเทศซึ่งจะเหนื่อยล้าในวีลแชร์แบบที่ต้องใช้กำลัง พวกเขาอาจถูกนำมาใช้ไม่เพียงแต่โดยคนที่มีความบกพร่องทางการเคลื่อนไหว 'ดั้งเดิม' แต่ยังโดยคนที่มีภาวะโรคหลอดเลือดหัวใจและเหนื่อยล้า

ประวัติ
-------

เก้าอี้คนป่วยขับเคลื่อนด้วยระบบไฟฟ้าฮาร์ดิง (คริสต์ทศวรรษ 1930)รถสามล้อขับเคลื่อนด้วยระบบไฟฟ้าได้รับการพัฒนาโดยบริษัทอาร์.เอ. ฮาร์ดดิง ในประเทศอังกฤษช่วงคริสต์ทศวรรษ 1930 ส่วนวีลแชร์ขับเคลื่อนด้วยไฟฟ้าคิดค้นโดยจอร์จ ไคลน์ ผู้ซึ่งทำงานให้กับสภาวิจัยแห่งชาติแคนาดา เพื่อช่วยเหลือทหารผ่านศึกที่บาดเจ็บหลังสงครามโลกครั้งที่สอง

การออกแบบ
---------

การออกแบบของพาวเวอร์แชร์ อาจได้รับการจำแนกตามระบบขับเคลื่อน/แชสซี, แบตเตอรี่, ตัวควบคุม, ที่นั่ง และการใช้งาน เนื่องจากการใช้เป็นวิธีหลักของการเคลื่อนที่ ที่พวกมันจะต้องมีความน่าเชื่อถือสูงสุดทั้งทางไฟฟ้าและเชิงโครงสร้าง รวมถึงจัดเป็นครุภัณฑ์ทางการแพทย์โดยเมดิแคร์ในสหรัฐ

ดูเพิ่ม
-------

* เวชศาสตร์ฟื้นฟู

อ้างอิง
-------

1. ↑  Canadian Science and Technology Museum เก็บถาวร กรกฎาคม 8, 2003 ที่ เวย์แบ็กแมชชีน

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ วีลแชร์ติดมอเตอร์
*ระวังสับสนกับ: กระรอกสวน*

**กระรอกอิรวดี** หรือ **กระรอกท้องแดง** (อังกฤษ: Belly-banded squirrel, Irrawaddy squirrel; ชื่อวิทยาศาสตร์: *Callosciurus pygerythrus*) เป็นกระรอกชนิดหนึ่ง จัดเป็นกระรอกขนาดกลาง มีความยาวลำตัวประมาณ 21 เซนติเมตร ความยาวหางประมาณ 18 เซนติเมตร น้ำหนักตัวประมาณ 280 กรัม มีสีลำตัวและหางสีน้ำตาล หลังมีแถบสีดำ ส่วนท้องเป็นสีแดง

มีการกระจายพันธุ์ที่ค่อนข้างกว้างขวาง คือ พบตั้งแต่ภูมิภาคเอเชียใต้, ตอนใต้ของจีน, พม่า, ไทย, ลาว, เวียดนามจนถึงคาบสมุทรมลายู มีชนิดย่อย 7 ชนิดด้วยกัน (ดูในเนื้อหา) เป็นกระรอกที่สามารถพบได้ทั่วไปตามพื้นที่สวนหรือสวนสาธารณะในเขตตัวเมืองใหญ่ เช่น กรุงเทพมหานคร ในภูมิภาคเอเชียอาคเนย์พบได้ทุกประเทศ

ไม่ได้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างใด มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ ทั่วไป

อ้างอิง
-------

1. 1 2  Shrestha, N. Sarkar, S. K. Lunde, D. Duckworth, J. W. Lee, B. Tizard, R. J. & Molur, S. (2008). *Callosciurus pygerythrus*. In: IUCN 2008. IUCN Red List of Threatened Species. Downloaded on 6 January 2009.
2. ↑  สัตว์ป่าคุ้มครอง
3. ↑  "ภาพกระรอกสายพันธุ์ต่าง ๆ". คลังข้อมูลเก่าเก็บจากแหล่งเดิมเมื่อ 2009-04-16. สืบค้นเมื่อ 2010-04-12.

คอมมอนส์ มีภาพและสื่อเกี่ยวกับ:  
***Callosciurus pygerythrus***

แหล่งข้อมูลอื่น
---------------

 ข้อมูลที่เกี่ยวข้องกับ Callosciurus pygerythrus ที่วิกิสปีชีส์
ระวังสับสนกับ กระเจี๊ยบเปรี้ยว
สำหรับความหมายอื่น ดู กระเจี๊ยบ (แก้ความกำกวม)

**กระเจี๊ยบ** เป็นพืชล้มลุกอายุหลายปี เจริญเติบโตได้ดีในเขตอากาศกึ่งร้อน คือมีอุณหภูมิระหว่าง 18–35 องศาโดยประมาณ เป็นพืชที่สามารถนำมาเป็นสมุนไพรได้ เพราะมีสรรพคุณทางยาที่ช่วยรักษาเกี่ยวกับโรคกระเพาะอาหาร

ในประเทศอินเดียเรียกกระเจี๊ยบว่า ภิณฑี (ฮินดี: भिण्डी) ส่วนประเทศในตะวันออกกลางเรียกว่า บามียะฮ์ (อาหรับ: بامية) ส่วนในประเทศไทยนั้นเรียกแตกต่างกันไปตามภูมิภาค ภาคกลางเรียกกระเจี๊ยบเขียว กระเจี๊ยบมอญ มะเขือทวาย มะเขือมอญ ภาคเหนือเรียกมะเขือพม่า มะเขือมื่น มะเขือมอญ มะเขือละโว้ มะเขือลื่น ถิ่นกำเนิดของกระเจี๊ยบยังเป็นที่ถกเถียงระหว่างบริเวณแอฟริกาตะวันตก, เอธิโอเปีย และเอเชียใต้

ลักษณะทางพฤกษศาสตร์
-------------------

ตามลำต้นกระเจี๊ยบมีขนหยาบและมีความสูงประมาณ 1–2 เมตร ใบเป็นใบเดี่ยว คล้ายฝ่ามือเรียงสลับกัน และมีขนหยาบ ดอกมีสีเหลือง ที่โคนกลีบด้านในมีสีม่วงออกแดง ออกตามซอกใบ ก้านชูเรณูรวมกันเป็นลักษณะคล้ายหลอด ฝักคล้ายนิ้วมือผู้หญิง ตามฝักมีขนอ่อน ๆ ทั่วฝัก มีสันเป็นเหลี่ยมตามยาว 5 เหลี่ยม ฝักกระเจี๊ยบมีทรงยาวสีเขียว ฝักอ่อนมีรสชาติหวาน กรอบอร่อย ส่วนฝักแก่จะมีเนื้อเหนียว

แหล่งเพาะปลูก
-------------

ในประเทศไทยนั้นพื้นที่ที่มีการปลูกกระเจี๊ยบมากส่วนใหญ่อยู่ในภาคกลาง มีหลายจังหวัด ได้แก่ นครปฐม ปทุมธานี นนทบุรี สุพรรณบุรี สมุทรสาคร พิจิตร กาญจนบุรี ราชบุรี ระยอง และนครนายก

การใช้ประโยชน์
--------------

ชาวมอญนิยมใช้กระเจี๊ยบทำแกงส้ม ในอินเดียนำไปทำอาหารได้หลายชนิด เช่น แกงกระเจี๊ยบ ผัดกระเจี๊ยบใส่เครื่องเทศ เมือกในกระเจี๊ยบเป็นสารประเภทกัม (gum) และเพกทิน เมล็ดแก่นำไปทำเมล็ดกาแฟเทียมโดยนำไปคั่ว บดแล้วนำมาชงแทนกาแฟ นิยมดื่มในชาวอเมริกันเชื้อสายแอฟริกาที่อยู่ทางตอนใต้ของสหรัฐ ทางตะวันออกกลางนำไปแต่งกลิ่นกาแฟ

### สรรพคุณทางยา

กระเจี๊ยบเป็นพืชที่มีคุณสมบัติในการช่วยรักษาโรคกระเพาะอาหารและลำไส้ เพราะในฝักกระเจี๊ยบนั้นมีสารเมือกพวกเพกทิน, เมือก (mucilage) ซึ่งเกิดจากสารประกอบ acetylated acidic polysaccharide และกรดกาแลกทูโรนิก (galactulonic acid) และกัมช่วยเคลือบแผลในกระเพาะอาหารและลำไส้ไม่ให้ลุกลาม รักษาความดันให้เป็นปกติ เป็นยาบำรุงสมอง มีสรรพคุณเป็นยาระบาย

อ้างอิง
-------

* กรมส่งเสริมการเกษตร เก็บถาวร 2009-08-13 ที่ เวย์แบ็กแมชชีน
* กระเจี๊ยบเขียว แห่งรสชาติและคุณค่า
* แหล่งข้อมูลกระเจี๊ยบเขียว เก็บถาวร 2009-06-07 ที่ เวย์แบ็กแมชชีน

1. ↑  "The Plant List: A Working List of All Plant Species". คลังข้อมูลเก่าเก็บจากแหล่งเดิมเมื่อ 2019-02-07. สืบค้นเมื่อ 3 October 2014.
2. ↑  ราชบัณฑิตยสถาน. *พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔.* กรุงเทพฯ : ราชบัณฑิตยสถาน, 2556, หน้า 25.
3. ↑  นิดดา หงษ์วิวัฒน์. กระเจี๊ยบเขียว กระเจี๊ยบมอญ. ครัว. ปีที่ 18 ฉบับที่ 200 สิงหาคม 2554 หน้า 18 - 26
4. ↑  สมุนไพรรักษาโรคกระเพาะ
5. ↑  (คมชัดลึก)
คาดว่าเป็นภาพของวีลาร์ เดอ ออนกูร์ จาก The Portfolio of Villard de Honnecourt (ราวปี 1230)
**วีลาร์ เดอ ออนกูร์** (Villard de Honnecourt) เป็นสถาปนิกและนักประดิษฐ์ ที่มีชีวิตอยู่ในช่วงคริสต์ศตวรรษที่ 13 ณ เมือง Picardy ทางเหนือของฝรั่งเศส ออนกูร์ได้รับการยกย่องจากผลงานที่หลงเหลือไว้เพียงแต่ในกระดาษของเขา โดยมีทั้งหมด 33 แผ่น ซึ่งประกอบไปด้วยแบบก่อสร้าง 250 ชิ้น ซึ่งเขียนขึ้นในช่วงทศวรรษ 1230 (ปัจจุบันถูกเก็บบันทึกไว้ที่หอสมุดแห่งชาติฝรั่งเศส (Bibliothèque Nationale, Paris) แบบที่พบนั้น เป็นแบบของทั้งสถาปัตยกรรม แบบรูปด้าน เครื่องกล งานศิลปะ รวมทั้งรูปของคนและสัตว์ด้วย

สิ่งที่น่าสนใจที่สุดที่พบคือ แบบของเครื่องเลื่อยไม้ที่ใช้พลังงานต่อจากกังหันลม เครื่องยกที่คล้าย ๆ กับลิฟต์ เครื่องกลที่ใช้ระบบฟันเฟืองต่าง ๆ (แบบเดียวกับที่ค้นพบในจีน สมัยราชวงศ์ซ่ง) โดยบันทึกของออนกูร์นี้ เป็นบันทึกที่เก่าแก่ที่สุดเกี่ยวกับระบบเครื่องกลฟันเฟืองที่พบได้ในโลกตะวันตก ออนกูร์ได้ทำการท่องเที่ยวไปมากมายหลาย ๆ ที่เพื่อศึกษาสถาปัตยกรรม โดยมีการบันทึกการเดินทางโดยละเอียดทั้งในลักษณะของตัวอักษรและภาพ หนึ่งในข้อมูลที่น่าสนใจคือ ภาพร่าง (Sketch) ของหอระฆังโบสถ์แห่งเมือง Laon และโถงกลาง (nave) ของโบสถ์แห่งเมืองแรงส์ ในขณะที่กำลังได้รับการก่อสร้าง ซึ่งได้กลายมาเป็นข้อมูลสำคัญในการทำการศึกษาสถาปัตยกรรมรูปแบบไฮกอทิก (High Gothic Architecture)



คอมมอนส์ มีภาพและสื่อเกี่ยวกับ:  
**วีลาร์ เดอ ออนกูร์**
เกมผจญภัยแบบชี้และคลิกซึ่งสร้างจากเกมดิจิทัลของเรือไททานิก

***ไททานิก: แอดเวนเจอร์เอาต์ออฟไทม์*** (อังกฤษ: *Titanic: Adventure Out of Time*) เป็นเกมผจญภัยแบบชี้แล้วคลิก ค.ศ. 1996 ที่ได้รับการพัฒนาโดยบริษัทไซเบอร์ฟลิกซ์ และเผยแพร่ในสหรัฐ รวมถึงสหราชอาณาจักร โดยบริษัทจีทีอี เอนเตอร์เทนเมนต์ และยูโรเพรส ตามลำดับ สำหรับไมโครซอฟท์ วินโดวส์ และแมคอินทอช เกมนี้อุบัติขึ้นในรูปแทนเสมือนจริงของอาร์เอ็มเอส *ไททานิก* โดยผู้เล่นสวมบทบาทเป็นสายลับอังกฤษที่ถูกส่งย้อนเวลากลับไปในคืนสุดท้ายของ*ไททานิก* และต้องทำภารกิจที่ล้มเหลวก่อนหน้าเพื่อป้องกันสงครามโลกครั้งที่หนึ่ง, การปฏิวัติรัสเซีย และสงครามโลกครั้งที่สองเกิดขึ้น ส่วนรูปแบบการเล่นเกี่ยวข้องกับการสำรวจเรือและการไขปริศนา เกมนี้มีหลายผลลัพธ์ และตอนจบของเกมขึ้นอยู่กับปฏิสัมพันธ์ของผู้เล่นกับตัวละครและการใช้ไอเทม

เกมดังกล่าวสร้างขึ้นด้วยเอนจินดรีมแฟกทอรีซึ่งเป็นกรรมสิทธิ์ของบริษัทไซเบอร์ฟลิกซ์ ที่ใช้ในการสร้างเกม*ดัสต์: อะเทลอฟเดอะไวเออร์ดเวสต์* ส่วนทีมพัฒนาได้ทำการวิจัยอย่างครอบคลุมเพื่อให้แน่ใจว่ามีความถูกต้องทางประวัติศาสตร์ รวมถึงสร้างสภาพแวดล้อม 3 มิติภายในและภายนอกของเรือนี้ขึ้นมาใหม่อย่างแม่นยำ เช่นเดียวกับเกม*ดัสต์* แอนิเมชันของเกม*ไททานิก*ได้ทำโดยการซ้อนภาพนิ่งของนักแสดงหลายภาพเพื่อสร้างการเคลื่อนไหวของปากและใบหน้า ด้วยยอดการจัดจำหน่ายที่สูงกว่า 1.5 ล้านหน่วย ทำให้เกม*ไททานิก*ประสบความสำเร็จในเชิงพาณิชย์ เกมนี้ได้รับคำวิจารณ์โดยทั่วไปในแง่บวกจากนักวิจารณ์ ซึ่งยกย่องเรื่องราว, บรรยากาศ และสันทนาการของเรือ แม้ว่าจะมีการติเตียนเกี่ยวกับแอนิเมชันของตัวละครและปริศนาบางส่วน

อ้างอิง
-------

**การอ้างอิง**

1. ↑

**บรรณานุกรม**

* Douglas, J. Yellowlees (2001). *The End of Books - or Books Without End?: Reading interactive narratives* (1st ed.). University of Michigan Press. ISBN 0-472-08846-7.

แหล่งข้อมูลอื่น
---------------

* Official website (archived)
* *ไททานิก: แอดเวนเจอร์เอาต์ออฟไทม์* ที่อินเทอร์เน็ตมูวีเดตาเบส
**นักสถิติ** เป็นบุคคลซึ่งทำงานกับสถิติทางทฤษฎีหรือประยุกต์ วิชาชีพนี้มีทั้งในภาคเอกชนและรัฐบาล แก่นของงานคือการวัด ตีความและอธิบายรูปแบบโลกและกิจกรรมมนุษย์ในสถิตินั้น สาขานี้มีประวัติศาสตร์ร่วมกันกับสังคมศาสตร์ปฏิฐานนิยมอย่างมาก แต่บ่อยครั้งเน้นกับวิธีทางคณิตศาสตร์ขั้นสูงมากกว่า

การรวมความรู้ทางสถิติกับความชำนาญในวิชาอื่นมีทั่วไป การนำไปใช้ก็หลากหลาย นักสถิติสามารถใช้ความรู้ของตนกับการผลิต วิจัย การเงิน การแพทย์ สิ่งแวดล้อมที่สร้างขึ้นและตามธรรมชาติ การประกันภัยและรัฐบาล พวกเขามักถูกว่าจ้างให้สนับสนุนการตัดสินใจเกี่ยวกับการจัดการหรือดูแลการควบคุมคุณภาพในการผลิต

ธรรมชาติงาน
-----------

ตามข้อมูลสำนักงานสถิติแรงงานสหรัฐอเมริกา จนถึง พ.ศ. 2551 มี 22,600 งานถูกจัดเป็นนักสถิติในสหรัฐอเมริกา ในบรรดาผู้ทำงานสถิติ มีประมาณ 30% ทำงานให้กับภาครัฐ (ระดับสหพันธรัฐ รัฐหรือท้องถิ่น) นอกเหนือจากนี้ มีบุคคลอีกจำนวนไม่น้อยที่ใช้สถิติในงานของตนแต่ใช้ชื่องานนอกเหนือจากนักสถิติ อาชีพนักสถิติถูกมองว่าเป็นวิชาชีพ นักสถิติส่วนใหญ่ทำงานในสำนักงานและมีชั่วโมงทำงานปกติและดังนั้นจึงถูกมองว่าเป็น คนงานปกขาว (หมายถึง พนักงานสำนักงาน) นักสถิติส่วนน้อยทำงานอิสระเป็นผู้ให้คำปรึกษาทางสถิติ

งานนักสถิติส่วนมากต้องสำเร็จปริญญาโทในวิชาสถิติหรือสาขาที่เกี่ยวข้อง นักสถิติอาชีพหลายคนสำเร็จการศึกษาระดับปริญญาเอก

อ้างอิง
-------

1. ↑  Statisticians เก็บถาวร 2006-08-05 ที่ เวย์แบ็กแมชชีน. United States Bureau of Labor Statistics. Retrieved 2007-10-03.
สตรอว์เบอร์รีตกลงบนพื้น *กฎห้าวินาที*แนะนำว่าถ้าเก็บขึ้นมาภายใน 5 วินาที จะยังคงรับประทานได้อย่างปลอดภัยโดยไม่ต้องล้างซ้ำ
**กฎห้าวินาที** (อังกฤษ: five-second rule) บางครั้งเรียกว่า **กฎสามวินาที** (อังกฤษ: three-second rule) เป็นความเชื่อเกี่ยวกับสุขอนามัยอาหารที่ระบุถึงกรอบเวลาที่ปลอดภัยของการเก็บอาหาร (หรือบางครั้งเป็นเครื่องใช้บนโต๊ะอาหาร เช่น ช้อน ส้อม) หลังจากตกลงบนพื้นและเสี่ยงต่อการปนเปื้อน 

ยังไม่มีฉันทามติทางวิทยาศาสตร์ของการใช้กฎโดยทั่วไป และที่มาของกฎไม่แน่ชัด อาจเป็นกฎที่ต่อยอดมาจากทฤษฎีเชื้อโรคในช่วงปลายศตวรรษที่ 19 การกล่าวถึงกฎดังกล่าวปรากฏครั้งแรกในนิยายเรื่อง *Wanted: Rowing Coach* ที่ตีพิมพ์ในปี ค.ศ. 1995

อ้างอิง
-------

1. ↑  (7 February 2006) Getting the dirt of the 5-second rule, *Southeast Missourian*
2. ↑  Leanna Skanulis (2007). "'5-Second Rule', Sometimes". WebMD. สืบค้นเมื่อ March 15, 2017.
3. ↑  Sefton, Dru (2003). Intern Puts Science Behind the Five-Second Rule, *Newhouse News service*
4. ↑  Kluck, Chad (2000). *I Think Therefore I Am: A Collection of My Thoughts*. p. 35. ISBN 9780533133246.
5. ↑  (16 May 2007). Kissing Away the Germs (letter to editor), *The New York Times*
6. ↑  Mayer, Johanna. The Origin Of ‘The Five-Second Rule Science Friday, 20 February 2019.